Case ID: 1242167
Sentence 2: Məhkəmə iclasında zərərçəkmiş şəxs qismində dindirilmiş Zərərçəkmiş şəxs ifadəsində göstərdi ki, xx xxxxx 2020-ci il tarixdə Səbail rayon polis idarəsinin 9-cu polis bölməsinə ərizəni özünün yazdığını, təxminən 8 il olar ki, Təqsirləndirilən şəxs ilə qonşuluqda yaşadıqlarını, onunla qonşuluqda yaşadıqları müddət ərzində bir neçə dəfə onunla aralarında sözlə mübahisələr olduğunu, belə ki, yaşadıqları mənzil Təqsirləndirilən şəxs yaşadığı mənzilin altında olduğu üçün və sonuncu dam hissədə təmir işləri gördürərkən evlərində müəyyən hissələrdə zədələr əmələ gəldiyini, bundan başqa Dadaş yaşadığı evindən emalatxana kimi istifadə edərək müəyyən tanışlarını evinə toplayıb öz hərəkətlərilə səs küy salmaqla onu və ailə üzvlərini narahat etdiyini, bir neçə dəfə Dadaşa bu barədə iradlarını bildirsələr də, sonuncu heç bir məhəl qoymadığını, evin müəyyən hissələrində zədələr olduğu üçün karantin dövründə evdə müəyyən təmir işləri görməyi qərarlaşdırdıqlarını, belə olub xx xxxxx 2020-ci il tarixdə saat təxminən 11 radələri olardı, evdə təmir işləri aparan zaman Təqsirləndirilən şəxs qapını döyməyə başladığını, həmin vaxt qapını açıb ondan nə olduğunu soruşduqda Dadaş karantin rejimində təmir işləri aparmağa və övladlarının dərs oxuya bilməməsinə görə iradlarını bildirib onu yaşadığı evin qarşısına çağırdığını, bundan sonra üzərində olan paltarları tozlu olduğu üçün paltarlarını dəyişib Dadaşın yaşadığı evin qarşısına getdiyini və qapını döyüb onu çağırdığını, Dadaş qapını açdıqdan sonra mənzilin içərisində dayandığından qeyri-ixtiyari olaraq bir addım mənzilin içərisinə keçdiyini, belə ki, videogörüntüdən də göründüyü kimi Dadaşın mənzilinin içərisinə tam olaraq keçmədiyini, yalnız qapının qarşısında içəridə giriş hissədə olduğunu, eyni zamanda həmin zaman Dadaşın iradəsinə zidd olaraq və ona müqavimət göstərərək mənzilinə daxil olmadığını, Dadaş özü onu çağırdığı üçün getdiyini, həmin vaxt Dadaş yenə də öz iradlarını bildirib onunla kobud danışmağa başladığını və danışanda tüpürməyini əsas gətirərək kənara durmağını bildirdiyini, eyni zamanda Dadaşın ona nalayiq sözlər deyərək onu təhqir etdiyini, bundan sonra Dadaşa nalayiq sözlərinə görə “tfu” sözünü dediyini, lakin onun üzünə tüpürmədiyini, yalnız sözlə dediyini, bu zəmində Dadaşla aralarında mübahisə yarandığını və mübahisə zamanı Dadaşın onun saçından və qolundan tutub qapıdan çölə itələdiyini, həmin vaxt yerə yıxıldığını və ağrıdan qışqırmağa başladığını, lakin Dadaş öz yaşadığı evinə girib qapını bağladığını, səsinə anası Zenfıra və bacısı Fərqanənin çıxıb ona köməklik edib ayağa qaldırdıqlarını, bundan sonra anası Zenfiranın DİN-nin 102 xidmətinə zəng vurub onun Dadaş tərəfindən döyülməyi barədə məlumat verdiyini, Dadaşın onu döyməsilə bağlı təcili tibbi yardımla xəstəxanaya müraciət etdiyini, daha sonra hadisə barədə Səbail rayon polis idarəsinin 9-cu polis bölməsinə ərizə ilə müraciət etdiyini göstərmişdir.